Conrad Aiken
Store norske leksikon,Språk og litteratur,Litteratur i verden,Nord- og Mellom-Amerikas litteratur,USAs litteratur,USAs litteratur 1900-1950
Conrad Aiken var en amerikansk dikter. Han ble oppvokst i Massachusetts, studerte ved Harvard og tilbrakte mange år i Storbritannia.
I sin diktning, både prosa og lyrikk, var Aiken særlig opptatt av psykologiske og filosofiske problemer. Hans produksjon var stor, med over 30 diktsamlinger etter den første i 1914, blant annet:  Senlin: A Biography, and Other Poems (1918)  The Coming Forth by Day of Osiris Jones (1931)  Preludes for Memnon (1931)  Time in the Rock (1936)  The Kid (1947)  A Letter from Li Po (1955) For sine Selected Poems (1929) fikk han Pulitzerprisen. Collected Poems kom i 1953.I sin prosa benyttet Aiken ofte stream of consciousness-teknikken, som i den første romanen Blue Voyage (1927) og den selvbiografiske Ushant: An Essay (1952), begge om individets søken etter sin egen identitet. Andre romaner er Great Circle (1933), King Coffin (1935), A Heart for the Gods of Mexico (1940).Aiken utgav flere novellesamlinger, samlet i Collected Short Stories (1950), og ett skuespill. Han hadde også innflytelse som kritiker. Med sin allsidige virksomhet og sin dyptpløyende diktning er Aiken en sentral skikkelse i 1900-tallets amerikanske litteratur. Les mer i Store norske leksikon USAs litteratur